Regsaksie oorweeg oor KSA se rassediskriminerende aanstellings | Maroela Media
Die burgerregteorganisasie AfriForum het sy regspan opdrag gegee om moontlike regsaksie teen Krieket Suid-Afrika (KSA) te ondersoek.
Dit volg nadat Krieket Suid-Afrika aangekondig het dat hulle voortaan daartoe verbind sal wees om slegs swart konsultante aan te stel in 'n poging om transformasie te versnel. Dié besluit is Maandag tydens 'n vergadering met die departement van sport en ontspanning bevestig.
"AfriForum neem sterk standpunt in teen enige vorm van rassediskriminasie en sal gevolglik die nodige aksie neem wat hierdie saak aanbetref. Dit is kommerwekkend dat dit nou 'n algemene verskynsel geword het dat sommige vorms van diskriminasie verskoon word en as "noodsaaklik" of "positief" geregverdig word. Gevaarlike en blatante dubbele standaarde soos dié moet beveg word, en as 'n burgerregteorganisasie is dit presies wat AfriForum sal doen," het Roets bygevoeg.
Intussen het Maroela berig die beleërde nasionale krieketbeheerliggaam sou Saterdag sy jaarvergadering gehou het waartydens hy onder meer 'n nuwe president, uitvoerende hoof en 'n paar raadslede sou verkies het.
Laat hulle sommer in swart klere speel ook. Ek en baie ander is klaar met sport in SA!
Wanneer gaan Afriforum leer dat regs aksies in die land werk nie. Al wat moet gebeur is dat ons ondersteuners krieket moet boikot en GEEN enkele ondersteuner moet opdaag by die wedstryde of dit op tv kyk nie. Slaan hulle waar dit seer maak en dis op die beursie.
Vaarwel SA Krieket……dit was goed om van die wereld se beste te kon wees!!!
Ek hoop die borge onttrek ook. Alles gaan ten gronde en vir wat?
Ek moet vir KSA opstaan en noem dat daar steek geen waarheid in dat hulle die vierde alliansie lid van die ANC gaan word nie asook dat CSA nie staan vir Circus South Africa nie